РЕГЛАМЕНТ (ЕО) № 889/2009 НА КОМИСИЯТА
от 25 септември 2009 година
за изменение на Регламент (ЕО) № 73/2003 на Съвета, както и за определяне за 2009 г. на бюджетните тавани за частично прилагане или прилагане по избор на схемата на единно плащане, предвидени от Регламент (ЕО) № 1782/2003 на Съвета, годишните финансови пакети при схемата на единно плащане на площ и бюджетните тавани, приложими за преходните плащания за плодове и зеленчуци и за специфичното подпомагане, предвидени от Регламент (ЕО) № 73/2009
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 64, параграф 2, и член 70, параграф 2 от него,
като взе предвид Регламент (ЕО) № 73/2009 на Съвета от 19 януари 2009 година за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (2), и по-специално член 8, параграф 2, член 69, параграф 3, член 87, параграф 3, член 123, параграф 1 и член 128, параграф 1, втора алинея и параграф 2, втора алинея,
като има предвид, че:
(1)
Приложение IV към Регламент (ЕО) № 73/2009 определя за всяка държава-членка националните тавани, които не могат да бъдат надвишавани от общите суми на директните плащания, които могат да бъдат отпуснати в рамките на една календарна година в съответната държава-членка.
(2)
Поради намаляване на квотата за захар на страната, през 2009 година Испания започна да прилага режима за подпомагане на производителите на захарно цвекло и захарна тръстика, предвиден в дял IV, глава 1, раздел 7 от Регламент (ЕО) № 73/2009. Необходимо е следователно таваните за Испания, определени в приложение IV към посочения регламент, да бъдат преразгледани.
(3)
В съответствие с член 146, параграф 1, първа алинея от Регламент (ЕО) № 73/2009, Регламент (ЕО) № 1782/2003 се отменя, считано от 1 януари 2009 г. Все пак някои от разпоредбите му остават приложими за 2009 г.
(4)
За държавите-членки, които през 2009 г. прилагат схемата на единно плащане, предвидена в дял III от Регламент (ЕО) № 1782/2003, бюджетните тавани за всяко от плащанията, упоменати в членове 66-69 от посочения регламент, следва да бъдат определени за 2009 г. според условията, формулирани в дял III, глава 5, раздел 2 от Регламент (ЕО) № 1782/2003.
(5)
За държавите-членки, които през 2009 г. използват възможността, предвидена в член 70 от Регламент (ЕО) № 1782/2003 и член 87 от Регламент (ЕО) № 73/2009, следва да бъдат определени за 2009 г. бюджетните тавани, приложими към директните плащания, изключени от схемата за единно плащане.
(6)
За повече яснота е целесъобразно да се публикуват бюджетните тавани по схемата на единно плащане за 2009 г. след приспадането на таваните за посочените в членове 66-70 от Регламент (ЕО) № 1782/2003 и член 87 от Регламент (ЕО) № 73/2009 плащания от таваните от приложение VIII към Регламент (ЕО) № 73/2009.
(7)
За държавите-членки, които през 2009 г. прилагат схемата за единно плащане на площ, предвидена в дял V, глава 2 от Регламент (ЕО) № 73/2009, годишните финансови пакети за 2009 г. следва да бъдат определени в съответствие с член 123, параграф 1 от посочения регламент.
(8)
За повече яснота е целесъобразно да се обявят максималните размери на средствата за прилагащите схемата на единно плащане на площ държави-членки за предоставяне на отделни плащания за захар през 2009 г. по силата на член 126 от Регламент (ЕО) № 73/2009, определени въз основа на уведомленията на тези държави-членки.
(9)
За повече яснота е целесъобразно да се обявят максималните размери на средствата за прилагащите схемата на единно плащане на площ държави-членки за предоставяне на отделни плащания за плодове и зеленчуци през 2009 г. по силата на член 127 от Регламент (ЕО) № 73/2009, определени въз основа на уведомленията от тези държави-членки.
(10)
Следва да бъдат определени бюджетните тавани за 2009 г. за прилагащите схемата на единно плащане на площ държави-членки, които са приложими за преходните плащания за плодове и зеленчуци по силата на член 128, параграфи 1 и 2 от Регламент (ЕО) № 73/2009, въз основа на уведомленията от държавите-членки.
(11)
За държавите-членки, които предоставят специфично подпомагане по силата на член 72, параграф 4 от Регламент (ЕО) № 73/2009 следва да бъдат определени за 2009 г. бюджетните тавани за това подпомагане, предвидено в дял III, глава 5 от посочения регламент в съответствие с член 69, параграф 3 от същия регламент, въз основа на уведомленията от държавите-членки.
(12)
Регламент (ЕО) № 73/2009 следва да бъде съответно изменен.
(13)
Мерките, предвидени в настоящия регламент, са в съответствие със становището на Управителния комитет за директни плащания,
ПРИЕ НАСТОЯЩИЯ РЕГЛАМЕНТ:
Член 1
В приложение IV към Регламент (ЕО) № 73/2009 сумите за Испания за 2009 и следващите години се заменят със следните суми:
„2009
:
5 043,7
2010
:
5 038,4
2011
:
5 021,0
2012
:
5 032,8“
Член 2
1. Бюджетните тавани за 2009 г., посочени в членове 66-69 от Регламент (ЕО) № 1782/2003, са определени в приложение I към настоящия регламент.
2. Бюджетните тавани за 2009 г., посочени в член 70, параграф 2 от Регламент (ЕО) № 1782/2003 и в член 87, параграф 3 от Регламент (ЕО) № 73/2009, са определени в приложение II към настоящия регламент.
3. Бюджетните тавани за схемата за единно плащане за 2009 г., посочени в дял III от Регламент (ЕО) № 73/2009, са определени в приложение III към настоящия регламент.
4. Годишните финансови пакети за 2009 г., посочени в член 123, параграф 1 от Регламент (ЕО) № 73/2009, са определени в приложение IV към настоящия регламент.
5. Максималните суми на средствата за Чешката република, Латвия, Литва, Унгария, Полша, Румъния и Словакия за предоставяне през 2009 г. на отделно плащане за захар по член 126, параграф 1 от Регламент (ЕО) № 73/2009 са посочени в приложение V към настоящия регламент.
6. Максималните размери на средствата за финансиране за Чешката република, Унгария, Полша и Словакия за предоставяне през 2009 г. на отделно плащане за плодове и зеленчуци по член 127, параграф 1 от Регламент (ЕО) № 73/2009 са определени в приложение VI към настоящия регламент.
7. Бюджетните тавани за 2009 г., посочени в член 128, параграфи 1 и 2, втора алинея от Регламент (ЕО) № 73/2009, са определени в приложение VII към настоящия регламент.
8. Бюджетните тавани за 2009 г., посочени в член 69, параграф 3 от Регламент (ЕО) № 73/2009, са определени в приложение VIII към настоящия регламент.
Член 3
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 септември 2009 година.